stanford-oval/wikipedia huggingface dataset:
טרור אסלאמי
ארגוני טרור אסלאמי > ארגוני טרור סונים > הג'יהאד האסלאמי המצרי

ארגון טרור אסלאמי שהוקם בשלהי שנות ה-70 של המאה ה-20 במצרים על ידי פעילים אסלאמיסטיים שבאו מקרב האחים המוסלמים. בדומה לאחים המוסלמים, גם הג'יהאד האסלאמי המצרי פועל נגד המשטרים החילוניים בארצות האסלאם. על פעולות הטרור של הג'יהאד האסלאמי המצרי נמנים רצח נשיא מצרים, אנואר סאדאת, (אשר חתם על הסכם שלום עם ישראל) בשנת 1981 ופיצוץ מכונית תופת בשגרירות מצרים בפקיסטן בשנת 1995- פיגוע בו נהרגו 17 בני אדם. אימן א-זוואהרי, סגנו של אוסאמה בן לאדן, מנהיג אל-קאעידה, היה בעבר מראשי הג'יהאד האסלאמי המצרי, ורוב גורמי המודיעין של המערב ומדינות ערב מצביעות על זה שהוא לא ארגון עצמאי כיום, אלא אחד מהמרכיבים של אל-קאעידה.
ארגוני טרור אסלאמי > ארגוני טרור סונים > ארגוני טרור סונים פלסטינים > חמאס

ארגון טרור אסלאמי פלסטיני, אשר נוסד בשנת 1987 ברצועת עזה על ידי אנשי האחים המוסלמים בראשות אחמד יאסין, ומטרתו היא השמדת מדינת ישראל והקמת מדינת הלכה אסלאמית תחתיה בין הירדן לים. בדומה לחזבאללה בלבנון, כך גם החמאס בשטחים הקים רשת של בתי ספר אסלאמיסטיים ומוסדות צדקה, באמצעותה הוא חדר ללבבות ההמונים הפלסטיניים. החמאס הנהיג את ההתנגדות הפנים-פלסטינית לאש"ף החילוני בראשותו של יאסר ערפאת, ובפרט להסכמי אוסלו שחתם ערפאת עם ישראל בשנות התשעים. החמאס היה ארגון הטרור הפלסטיני הראשון שביצע פיגועי התאבדות נגד ישראל - מדיניות שהפכה לימים נחלתם של כל ארגוני הטרור הפלסטיניים, אף החילוניים שבהם. את גל פיגועי ההתאבדות באמצע שנות התשעים ארגן יחיא עיאש, אשר נהרג על ידי ישראל בשנת 1995 במבצע סיכול מתוכנן של השב"כ.
בתקופת האינתיפאדה השנייה (2000-2005) החמאס שיתף פעולה עם יתר ארגוני הטרור הפלסטיניים בהתקפת טרור חסרת תקדים על אוכלוסיית ישראל – האינתיפאדה השנייה, ביצע פיגועי התאבדות רבים בתוך ישראל, ניהל מאבקים קשים נגד כוחות צה"ל בשטחים והחל לשגר רקטות קסאם מרצועת עזה לעבר שדרות וסביבתה. בכל פעולות אלה הצליח החמאס לגרום לאבדות רבות של ישראלים - אזרחים וחיילים כאחד. בשנת 2004 נהרג בסיכול ממוקד מנהיג חמאס אחמד יאסין על ידי צה"ל, ומיד אחריו נהרג גם יורשו, עבד אל-עזיז א-רנתיסי.
בשנת 2005 נסוגה מדינת ישראל מרצועת עזה על יישוביה האזרחיים ומתקניה הצבאיים במסגרת תוכנית ההתנתקות - מהלך שאותו הציג החמאס כניצחונו. בשנת 2006 ניצח החמאס בבחירות לרשות הפלסטינית שהתקיימו בעקבות מותו של ערפאת והכריז כי "יהפוך את עזה לטהראן". באותה שנה השתתף החמאס בחטיפת חייל צה"ל גלעד שליט והגביר את ירי הקסאמים על שדרות וסביבתה - פעולות שגרמו להתקפה של צה"ל על רצועת עזה במסגרת מבצע גשמי קיץ (בסיום המבצע יצאו שוב כוחות צה"ל מהרצועה). בשנת 2007 ביצע החמאס השתלטות צבאית אלימה על רצועת עזה, במהלכה טבח באנשי הפת"ח. בסוף שנת 2008 חמאס שוב החל בהפגזה מסיבית של ערי הדרום ויישובי עוטף עזה, דבר שהביא למבצע עופרת יצוקה בו הרג צה"ל למעלה מ-700 מחבלי חמאס ופגע קשה בתשתיות ברצועה.
בשנת 2014 שוב חמאס החל בירי מאסיבי מהרצועה אל יישובי עוטף עזה, אשדוד ותל אביב. ישראל יצאה אז למבצע "צוק איתן" שבו נכנס צה"ל אל תוך עזה. צה"ל הרג כאלף מחבלים והשמיד תשתיות טרור, בהן למעלה מ-30 מנהרות טרור גדולות שחמאס חפר ובנה. אחרי לחימה של כחודשיים הושגה הפסקת אש.
בנוסף לאידאולוגיות של האסלאמיזם והלאומנות הפלסטינית, מחזיק חמאס באידאולוגיה אנטישמית קיצונית: הוא מכחיש את השואה וקורא להשמדת כל היהודים, אותם הוא רואה כאויבי האל.
ארגוני טרור אסלאמי > ארגוני טרור סונים > ארגוני טרור סונים פלסטינים > הג'יהאד האסלאמי הפלסטיני ("גא"פ")

ארגון טרור פלסטיני קטן אשר נוסד בשנת 1973 בעזה על ידי פתחי שקאקי ומבצע פיגועים נגד ישראל. הג'יהאד האסלאמי אינו מכיר בזכות קיומה של מדינת ישראל, ובזמן האינתיפאדה השנייה השתתף בהתקפה המאסיבית של ארגוני הטרור הפלסטיניים על אוכלוסיית ישראל. הארגון הוציא אל הפועל מספר פיגועי התאבדות, אשר המפורסם שבהם בוצע במסעדת מקסים בחיפה על ידי אישה. עיקר מימונו של הג'יהאד האסלאמי בא מאיראן. לעומת חמאס, הגא"פ לעולם לא הסכים להפסקת אש (הודנא/תהדיה) עם ישראל ודוגלת במלחמה טוטאלית עם האויב ללא פשרות.
ארגוני טרור אסלאמי > ארגוני טרור שיעים > משמרות המהפכה האסלמית באיראן

בשנת 1979 השתלטה על איראן קבוצת מהפכנים שיעים קנאים, בהנהגתו של רוחאללה ח'ומייני, אשר השליטה מחדש את חוקי הדת המוסלמית השיעית כחוקי המדינה. המשטר האסלאמיסטי החדש קבע חוקים חדשים בשמה של הדת המוסלמית, אשר פגעו במעמד האישה, כגון חיוב כיסוי ראש לנשים ואיסור ללכת ברחוב בלי גבר. כמו כן, משטר המהפכה משקיע את עיקר כספי המדינה של איראן בהתחמשות גרעינית ובמימון טרור נגד ישראל. משטר המהפכה הוא שייסד, מממן ומאמן את ארגון הטרור השיעי חזבאללה בלבנון. כמו כן, הוא גם משקיע כסף בג'יהאד האסלאמי הפלסטיני ובחמאס, שתי קבוצות שאמנם שייכות לזרם הסוני של האסלאם, אולם הן די קשורות למשטר בטהראן. מאז תחילת המלחמה בעיראק ב-2003, איראן חשודה במימונן וחימושן של מליציות שיעיות במדינה זו, כגון צבא המהדי. בנוסף למימון, חימוש ואימון ארגוני טרור ברחבי העולם, מבצעת איראן פעילות טרור בינלאומית באמצעות משמרות המהפכה האסלאמית.
בשנת 2005 נבחר לנשיאות איראן מחמוד אחמדינז'אד, אסלאמיסט קיצוני ואנטשימי, אשר הקצין את מדיניות פיתוח הנשק הגרעיני (על חשבון רווחת האזרחים), תוך שהוא מקדיש לנושא זה את מלוא מרצו, כשהוא מתגרה בארצות הברית ומאיים להשתמש בנשק הגרעיני העתידי כדי להשמיד את ישראל.
ארגוני טרור אסלאמי > ארגוני טרור שיעים > חזבאללה

"מפלגת אללה (אלוהים בערבית)", ארגון טרור אסלאמיסטי-שיעי בהנהגתו של חסן נסראללה, אשר נוסד בשנת 1982 בלבנון בשליחותה של איראן הח'ומייניסטית; ומטרתו – הפיכתה של לבנון למדינת הלכה אסלאמית שיעית שתהווה נקודת אחיזה של איראן באזור. חזבאללה הקים תשתית אזרחית בלבנון, במסגרתה הוא מממן בתי ספר אסלאמיסטיים ומוסדות צדקה - באמצעותם קנה לו אהדה רבה בקרב האוכלוסייה השיעית בלבנון. כמו כן, לחזבאללה זרוע צבאית הפועלת נגד ישראל. בשנים 1983 ו-1984 ביצע חזבאללה את שני פיגועי ההתאבדות הראשונים בהיסטוריה נגד שגרירות ארצות הברית בביירות. בשנת 1983 ביצע חזבאללה שני פיגועי ענק נגד מטה הנחתים האמריקאי בביירות ונגד כוחות הצנחנים הצרפתיים בעיר.
לאורך שנות ה-90 של המאה ה-20 ניהל חזבאללה לוחמת גרילה עיקשת נגד כוחות צה"ל ברצועת הביטחון בדרום לבנון.
עיקר פעולותו בלבנון וגם בסוריה, עם זאת ניסה הארגון מספר פעמים לבצע פיגועים מחוץ לגבולות אלו. בשנת 1992 ביצע חזבאללה פיגוע בשגרירות ישראל בבואנוס איירס, ארגנטינה, ובשנת 1994 ביצע פיגוע ענק בבניין מרכז הקהילה היהודית בעיר, במהלך השנים הבאות היו עוד כמה ניסיונות נפל, או פיגועים קטנים יחסית, שיוחסו לו. אך הפיגועים בארגנטינה, שנעשו גם בשיתוף איראן ובסיועה, כתומכת ומכוונת הארגון, היו הגדולים שבהם. בשנת 1996 פתח חזבאללה בירי קטיושות לעבר צפון ישראל, אשר הביא למבצע ענבי זעם, בו הפציצה ישראל את לבנון. בשנת 2000 חטף חזבאללה שלושה חיילי צה"ל – את גופותיהם החזיר לישראל כעבור 4 שנים במסגרת עסקת חילופי שבויים. בשנת 2006 חטף חזבאללה שני חיילי צה"ל מתוך שטחה הריבוני של ישראל והחל בירי טילים חסר תקדים בהיקפו ובעוצמתו לעבר ישראל - שתי פעולות שהביאו לפריצתה של מלחמת לבנון השנייה.
במאה ה-21 השתלב חזבאללה בפוליטיקה של לבנון, אך עדיין שמר על מיליציה חמושה המבצעת פיגועי טרור כנגד מתנגדיה.
ארגוני טרור אסלאמי > ארגוני הטרור בעיראק

בעיראק קיימת מתיחות פנים-אסלאמית רבת שנים בין הסונים לשיעים, שהתפרצה אחרי נפילת משטרו של סדאם חוסיין בשנת 2003. הטרור האסלאמי בעיראק החל כהתנגדות לכיבוש האמריקאי בדמותם של פיגועים נגד כוחות הקואליציה וחטיפות אזרחים זרים שהסתיימו בעריפות מתועדות של ראשי החטופים. על הכוחות המובילים את ההתנגדות בעיראק נמנית אל-קאעידה, המבצעת את החטיפות. אולם במהרה החלו כוחות ההתנגדות להפנות את האש אחד נגד השני ולבצע פיגועים המוניים נגד אזרחים עיראקיים, מוסלמים ולא-מוסלמים כאחד, אפילו במסגדים.
ראו גם

אסלאם פוליטי
פונדמנטליזם מוסלמי
ג'יהאד
ג'יהאדיזם
הג'יהאד הסלפי
פעולת איבה (פיגוע)
פיגוע התאבדות
מטען חבלה
פיגוע תופת
פיגוע ירי
שאהיד
אסלאם רדיקלי
שריעה, חדית'
איסלמו-פשיזם
מחבל פלסטיני
טרור סלעים ואבנים פלסטיני
פרעות תראקיה הטורקית (1934) – טרור, פוגרומים ומעשי זוועה נגד יהודיות ויהודים
רצח העם הארמני
המדינה האסלאמית (דאעש)
רצח העם היזידי
הרפובליקה האסלאמית של איראן
טרור בחסות קטאר
בוקו חראם
רצח העם בסודאן (רצח העם בדארפור)
האינתיפאדה הראשונה, האינתיפאדה השנייה – טרור נגד ישראל
טרור#ביקורת ישראלית על החוסר באמנה בין-לאומית המגדירה טרור
סדרת פיגועי 11 בספטמבר (2001), טרור נגד ארצות הברית
טרור פסיכולוגי
טרור ורשתות חברתיות
טבח שבעה באוקטובר – חטיפות, טבח, מעשי סדום ואונס המוניים של מוסלמים-ערבים נגד ישראלים ואזרחים זרים בגבול הישראלי עם רצועת עזה, 7 באוקטובר 2023
הערות שוליים

↑  AP, בוקו חראם הצטרף לדאעש; הרוגים בפיגועים בניגריה, באתר ynet, 7 במרץ 2015
↑  אמנת תנועת האחים המוסלמים - Our Testimony, Issued in 1994. מתוך האתר הרשמי של התנועה (אנגלית)
| היסטוריה מודרנית של איראן |
| --- | --- | --- |
| השושלת הקאג'ארית | מלחמות האימפריה הרוסית–פרס • המלחמה האנגלו-פרסית • מרד הטבק באיראן • מודרניזם אסלאמי • המהפכה החוקתית בפרס • המערכה בפרס במלחמת העולם הראשונה • ההסכם האנגלו-איראני • ההפיכה באיראן (1921) • מרד סימקו שיקאק | איראן |
| שושלת פהלווי | רזא שאה פהלווי • העימות במקדש האימאם א-רידא • הפלישה הבריטית-סובייטית לאיראן • משבר אבאדאן • ההפיכה באיראן (1953) • המהפכה הלבנה • חגיגות 2500 שנים לאימפריה הפרסית • תאוריית הקשר על הדחת השאה מאיראן • המהפכה האסלאמית • הממשלה האיראנית הגולה | איראן |
| הרפובליקה האסלאמית | הפיכת נוז'ה • משבר בני הערובה באיראן • מלחמת איראן–עיראק • הסכסוך האיראני-ישראלי • הסכסוך האיראני–סעודי • תוכנית הגרעין האיראנית • טרור אסלאמי • בדלנות כורדית באיראן • ההפגנות באיראן (2018–2019) • ההפגנות באיראן (2022–2023) | איראן |
פורטל איראן
סמל האחים המוסלמים
סמל הג'יהאד האיסלאמי
הלנה מורנו

| --- | --- |

 לידה:  פברואר 1989 (בת 36) לואנדה, אנגולה 
 מדינה:  אנגולה 
 תקופת הפעילות:  מ-2002 
 
הלנה מורנו (בפורטוגזית: Helena Moreno; נולדה ב-29 בפברואר 1989) היא שחקנית מאנגולה, אשר הופיעה במספר טלנובלות אנגוליות.
הקריירה

הלנה מורנו נולדה ב-29 בפברואר 1989 בלואנדה, אנגולה. משפחתה הייתה ענייה, ובית הילדות שלה היה צריף ללא חלונות בשכונת מצוקה. למרות זאת, היא מצהירה כי הילדות שלה הייתה מאושרת.
הופעת הטלוויזיה הראשונה שלה הייתה ב-2002, כאשר קיבלה תפקיד קטן בטלנובלה Revira Volta. בעקבות תפקיד זה, היא קיבלה תפקיד קבוע בטלנובלה אחרת, Sweet Pitanga בתפקיד וזה אנריקס פריירה. זה הוביל רדיו לעבוד בתור מנחה לתוכנית Bombástico. היא המשיכה לעבוד בז'אנר, ובשנת 2012 היא לוהקה בתפקיד מריסה למוס בסדרה Windeck. היא זכתה לאות כבוד בשנת 2014 במסגרת חגיגת תרומות נשות אנגולה לאמנויות.
מחוץ לתחום הבידור, מורנו עבדה גם כמורה לשפה הפורטוגזית בבית ספר אמריקאי.
חיים אישיים

ב-2016 נולד הילד הראשון של מורנו עם בן זוגה מילטון מיגל. הם קראו לו בשם הלטון, הלחם של שני שמותיהם.
הערות שוליים

↑  ""Houve uma vez que eu mijei-me, porque não conseguia pedir ao professor para ir a casa de banho" – Helena Moreno". AngoRussia. 7 באפריל 2014. {{cite web}}:  (עזרה)
↑  "Helena Moreno Uma Talentosa Actriz" (בפורטוגזית). PlatinaLine. 4 באפריל 2014. {{cite web}}:  (עזרה)
↑  "Huambo: Gala de beneficência distingue mulheres mais destacadas da sociedade". ANGOP. 31 במרץ 2014. {{cite news}}:  (עזרה)
↑  "Actriz angolana Helena Moreno está grávida do seu primeiro filho com Milton Miguel" (בפורטוגזית). PlatinaLine. 3 במרץ 2016. {{cite web}}:  (עזרה)
↑  "Actriz Helena Moreno realiza chá de bebé do primeiro filho". PlatinaLine. 3 באוגוסט 2016. {{cite web}}:  (עזרה)
Candida

| Candida albicans |
| --- | --- |
 המין Candida albicans בהגדלה של פי 200
מיון מדעי
ממלכה:: פטריות
מערכה:: Ascomycota
מחלקה:: Ascomycetes
סדרה:: Saccharomycetales
משפחה:: Saccharomycetaceae
סוג:: Candida
שם מדעי
 Candida ‏(Berkhout (1923
Candida (בתעתיק לעברית: קנדידה) היא סוג של שמר (פטרייה) דיפלואידי. הקנדידה היא הגורם הנפוץ ביותר בעולם לזיהומים ממקור פטרייתי אם כי מינים רבים אינם גורמים נזק לאדם. Candida albicans היא המין הנפוץ ביותר וגורמת לזיהומים מזדמנים בבני אדם, לרוב בחלל הפה ובנרתיק וגם בחיות. במצב פתוגני כפטרת, היא התגלתה כגורם חשוב בתחלואה ואף מוות במחלות כשל חיסוני, כגון איידס וסרטן.
מינים מסוימים יכולים לפגום ביינות.
מינים

בין המינים השכיחים בסוג Candida ניתן למנות את הבאים:
Candida albicans
Candida glabrata
Candida parapsilosis
Candida tropicalis
Candida dubliniensis
Candida kefyr
Candida krusei
Candida lusitaniae
Candida guilliermondii
ברפואה אלטרנטיבית

הזיהומים מהפטרייה אינם נפוצים, אף על פי שהפטריה עצמה נפוצה יחסית: אפשר למצוא תאי קנדידה אצל כ־90% מהאנשים. אולם בחוגי הרפואה האלטרנטיבית התפתחה טענה ש"רגישות יתר לקנדידה" עלולה לגרום לתופעות רבות, כגון: תשישות, שלשול, השמנה ועוד ונטען שכ־30% מהאוכלוסייה סובלת מהבעיה. למרות הטענות הללו לא נמצא כל קשר בין אותם סימפטומים לפטריית הקנדידה והיא נחשבת לטענה פסאודו־מדעית.
הערות שוליים

↑  סטיבן נובלה, Candida and Fake Illnesses, 25 בספטמבר 2013, מתוך אתר Science-Based Medicine
↑  סטיבן בארט, Dubious "Yeast Allergies", מתוך אתר QuackWatch
| --- | --- |
בקרת זהויות :  NLI: 987007283369505171  LCCN: sh85019563  NKC: ph775020 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
החוק הביוגנטי
ראו גם

נאוטוניה
אבולוציה של השפה
תאוריית ההתפתחות הקוגניטיבית של פיאז'ה
לקריאה נוספת

הערכים "ביולוגיה" (עמ' 334) ו"הקל, ארנסט הנריך (עמ' 162) באנציקלופדיה העברית.
"כמעט כמו לוויתן", סטיב ג'ונס, 2006, פרק 13.
"מאז היות דרווין", סטיבן גולד, עמ' 233.
אבינועם אדם ומשה וולק, החולייתנים, יחידה 10: ראשית ההתפתחות העוברית, האוניברסיטה הפתוחה 1994.
הערות שוליים

↑  Romanes's 1892 copy of Ernst Haeckel's allegedly fraudulent embryo drawings, Richardson and Keuck, "Haeckel’s ABC of evolution and development," p. 516
↑  Wells, J (2002). Icons of Evolution. Regnery Publishing, Inc. ISBN 978-0895262004.
↑  סטיבן ג'יי גולד, Ontogeny and Phylogeny, פרק 6
↑  "אבולוציה של האדם" מאת חוה יבלונקה, האוניברסיטה המשודרת
↑  http://www.palaeos.com/Vertebrates/Bones/Gill_Arches/Meckelian.html
↑  Wells and Haeckel's Embryos PZ Myers. Pharyngula, February 15, 2007.
דמעות של אש

| --- | --- |

 מידע כללי
 מאת:  דבורה עומר
 שפת המקור:  עברית
 סוגה:  רומן היסטורי
 הוצאה
 הוצאה בשפת המקור:  הוצאת י' שרברק
 תאריך הוצאה:  1984
 מספר עמודים:  263
 סדרה
 סדרת ספרים:  "נועזים"
 קישורים חיצוניים
 הספרייה הלאומית:  003240177, 002160096, 002160093, 000991193
דמעות של אש הוא ספר לנוער מאת הסופרת הישראלית דבורה עומר, שיצא לאור בשנת 1986 ומתאר את חייה של צביה לובטקין.
עלילה

הספר "דמעות של אש" מספר את עלילותיה של צביה לובטקין, מדריכה ומנהיגה בתנועות הנוער "דרור" ו"החלוץ", מהיום בו התגנבה לוורשה הכבושה בידי הגרמנים בתחילת מלחמת העולם השנייה. בספר מתואר המרד, שריפת הגטו והבריחה ממנו דרך תעלות הביוב. מלחמתה של לובטקין בגרמנים נמשכה גם לאחר מכן עד ליום הניצחון במטרה לחזק את תנועות הנוער הציוניות בוורשה.
בוורשה היא נפגשת עם חברתה פרומקה פלוטניצקה ואחותה חנצ'ה פלוטניצקה, וכן ביצחק (אנטק) צוקרמן. צביה ופרומקה התאהבו בצוקרמן, שמאוחר יותר הפך לבן זוגה של צביה.
הספר מתאר את המצוקה ואת הרעב בוורשה, את עבודת הכפייה ואת הגירושים לטרבלינקה- בשל כל אלה הוקם הארגון היהודי הלוחם שנאבק כנגד הנאצים בזמן מרד גטו ורשה. חברי הארגון, שידעו הרג והשפלה, ידעו גם אהבה, חברות וגבורה.
דמות מרכזית

הדמות המרכזית בספר היא צביה לובטקין- אישה באמצע שנות העשרים, המתעצבת לאורך העלילה דרך קו דומיננטי מובהק של נשיות לוחמנית בתקופת השואה ומלחמת העולם השנייה בפולין, אשר שמה לה יעד כבר מגיל צעיר, כמתבגרת, לדאוג לעתיד העם היהודי. בעלת כושר שכנוע, מבצעת ומארגנת, יודעת לגעת בלב של אנשים ובעלת אומץ לב.
הוצאה לאור

עומר כתבה את הספר במשך שלוש שנים. כחלק מההכנות לכתיבה היא ראיינה את יצחק (אנטק) צוקרמן, ובסיום הראיון סיפרה לו שהיא מתכוונת גם לבקר בוורשה. היא שאלה אותו האם להביא לו מהגטו פרח, והוא ענה לה "תביאי קוץ". כאשר עומר הייתה בפולין, היא גילתה ששינו את מספרי הבתים, ו"מילא 18" הפך ל"מילא 1". היא לא מצאה קוצים, ובמקום זאת קטפה שיבולים. כאשר חזרה לארץ, כבר לא היה צוקרמן בין החיים. עומר סיפרה "חשבתי להניח אותן על קברו, אבל אנטק היה מלגלג על מחוות סנטימנטליות כאלה. שמתי אותן בצנצנת בחדרי". הספר ראה אור ב-1984 בסדרת "נועזים" של הוצאת י' שרברק, שהוקדשה לביוגרפיות של גיבורי ראשית היישוב, כגון "שרה, גיבורת ניל"י" על שרה אהרנסון גם הוא מאת עומר; "גיבור חידה" על יוסף טרומפלדור מאת אוריאל אופק, "גבורה באדום" על דוב גרונר מאת צביה גרנות, "הצנחנית שלא שבה" על חנה סנש ו"לא בדרך המלך" על אורד וינגייט, שניהם מאת עודד בצר.
רקע היסטורי

הספר הוא ספר ריאליסטי לחלוטין, אשר כולל בתוכו גם עלילה, אך כמעט כל העובדות ההיסטוריות המצויות שם, כך גם האנשים אשר מצויים שם, ריאליסטיים והם אכן דמויות היסטוריות שפעלו בזמן השואה.
רעיון הספר סובב סביב תנועות נוער, ביניהן החלוץ והארגון היהודי הלוחם, בתקופת מלחמת העולם השנייה בחלק בפולין אשר נשלט על ידי הגרמנים, בוורשה. הספר מתחיל בתחילת 1940, בדירת מסתור חברי תנועת החלוץ שפעלה בזמן מלחמת העולם השנייה.
הספר מבוסס על הלחימה של מחתרות שונות (החלוץ, דרור, גורדוניה, עקיבא, השומר הצעיר והארגון היהודי הלוחם) שאכן פעלו בתוך גטו ורשה כנגד מדיניות הנאצים כלפי היהודים. בזמן עליית הנאצים לשלטון הנוער היהודי בגרמניה לא הרגיש יותר תחושת זהות ושייכות, השפילו אותם ופגעו בהם במסגרותיהם. עקב הנסיבות הללו תנועות הנוער היהודיות הפכו לסוג של מקלט המכנס את היהודים הדחויים, ומקנה משענת שמבוססת על אמונה בערכי יסוד אנושיים ולאומיים. השלטונות הנאציים התירו לתנועות הנוער היהודיות להמשיך את פעילותן, אך ציוו עליהן להתארגן במסגרת גג של 'החלוץ' ועליה הוטל פיקוח תמידי.
הספר משקף נכונה הן את תנאי החיים הקשים בגטאות, הן את הניסיון להמשיך בחיים: בגטו ורשה ניסו להמשיך ולהתנהל עם חיי הדת באמצעות שמירת השבת וקיום החגים כסדרם, היהודים ניסו בכל כוחם לשמור אורח חיים אנושי ככל האפשר, וכך היהודים בגטו שמרו על "קידוש החיים".השמירה על הדת היהודית היא חלק מההישרדות הרוחנית בגטו. למרות הקושי והרעב השתדלו לקיים את התפילות ולחגוג את החגים במועדם. עניין זה בא אף הוא לידי ביטוי בספר בחגיגת חג הפסח. תנועות הנוער היו גם חלק מקידוש החיים, תנועות הנוער שימשו תחליף למשפחה שהתפרקה בגטו, כל תעסוקתם הייתה בתנועת הנוער, כך יכלו לשפר את הלך הרוח בגטו על ידי הישארות מאוחדים. תפקיד תנועת 'החלוץ' בספר הוא לא רק קידוש החיים ומקום מקלט עבור יהודים פעילים, אלא גם היו אחראים על שמירת חבריהם בתוך הגטו, השגת תעודות עבודה כך שלא יגרשו.
בנובמבר 1940 שערי גטו ורשה נסגרים, גם במציאות וגם בספר. הגרמנים מינו את היודנראט, תפקידם היה לנהל את הגטו ולהוציא לפועל את פקודות הגרמנים.ב-22.7 לשנת 1942 מתחילה האקציה הגדולה מתוך הגטו. את היהודים שנשלחו שלחו למקום ליד טרבלינקה, למחנה השמדה, שהיה אחד משלושת המחנות שהופעלו במסגרת 'מבצע ריינהרד'.
תנועות הנוער רצו למנוע את הגירוש לטרבלינקה, וכך למנוע מוות של יהודים. לכן נציגים מכל התנועות שפעלו בגטו (דרור, החלוץ, גורדוניה, עקיבא והשומר הצעיר) החליטו להקים ארגון חדש. כתוצאה מהגירוש, לאחריו, בדיוק כמו שמתואר בספר, הוקם איל- הארגון היהודי הלוחם.
הספר מזכיר גם את מרד גטו ורשה שיצא לפועל בינואר 1943 בפיקודו של מרדכי אנילביץ', מפקד המרד והארגון היהודי הלוחם. לאחר 4 שבועות של לחימה קשה בגרמנים, המרד נכשל, ניצוליו הסתתרו ביערות וחלקם הצטרפו לפרטיזנים, מיעוט שרדו את השנתיים האחרונות של המלחמה והצליחו להעפיל לארץ ישראל.
פרסים

'דמעות של אש' זכה בפרס בינלאומי שבו התגאתה עומר במיוחד: עיטור כבוד על שם הנס כריסטיאן אנדרסן מטעם הארגון הבינלאומי של סופרי הילדים – פרס המוענק על ידי מלכת דנמרק ונחשב לפרס נובל סופרי הילדים.
הספר צבר שבעה פרסים ספרותיים ופרס ראש הממשלה
הערות שוליים

↑  אלי אשד, שירת דבורה :פרידה אחרונה מדבורה עומר
1 2  ריאיון עם דבורה עומר
↑  הסיפור מובא בסוף הספר
1 2 3  י. גוטמן, תנועות נוער יהודיות בשואה, באתר הספריה של מט"ח- האנציקלופדיה של השואה, ‏1990
↑  תנאי החיים של היהודים בגטו, באתר עתידים
↑  גטו ורשה, באתר יד ושם
↑  י. שלהב, א' כרמון, י' אורון, חיוניות יהודית בשואה, באתר משרד החינוך והתרבות תשל"ה, ‏1975
1 2  מרד גטו ורשה, באתר יד ושם
↑  ב. ששוי חוי,, דמותם של היודנראט בשואה-מבט מתוך יומני התקופה,מתוך יד ושם, בשביל הזיכרון
↑  י. ארד, האנציקלופדיה של השואה, מחנה ההשמדה טרבלינקה,, באתר הספריה של מט"ח-, ‏1990
↑  ש. נשמית, המרד בגטו ורשה : הארגון היהודי הלוחם - הקמת הארגון הלוחם מיסודו של החלוץ ופעולותיו הראשונות, באתר הספריה של מט"ח, ‏1974
↑  דר' מירי יוסוב-שלוo, "אישה לוחמת": הרואיות ואקטיביזם ביצירות דבורה עומר
↑  שולמית לבנת, דמעות של אש מן הגטו
הווספרים באים

|  מידע כללי |
| --- | --- |
 מאת:  ריק ריירדן, גורדון קורמן, פיטר לרנג'יס, ג'וד ווטסון 
 שפת המקור:  אנגלית 
 סוגה:  רומן 
 הוצאה
 תאריך הוצאה:  5 באפריל 2011 
 סדרה
 ספר קודם:  בלב הסכנה 
 הספר הבא:  מזימת המדוזה 
 
הווספרים באים הוא ספר מזיכיון 39 רמזים, שמכיל את הספרים, הקלפים ומשחקי האינטרנט. הספר מהווה שלב מעבר בין הסדרה הראשונה, 39 הרמזים, לבין הסדרה השנייה, קהילים נגד וספרים. הספר נכתב על ידי ארבעה סופרים - ריק ריירדן, פיטר לרנג'יס, גורדון קורמן וג'וד ווטסון. הספר פורסם ב-5 באפריל 2011.
עלילה

לספר יש ארבעה קווי עלילה נפרדים כרונולוגית. הראשון מתאר את תגליתו של גדעון קהיל, שיקוי העל, והבגידה שחווה מחברו הווספר הראשון, דמיאן וספר. החלק השני מגולל את חייה של בתו, מדליין קהיל, ואת ניסיונה לאחד את משפחת קהיל. החלק השלישי עוסק במשימתה הראשונה של גרייס קהיל לקזבלנקה, בה היא מתחרה נגד הגנרל  ג'ורג' פטון כדי להשיג את טבעת הזהב של גדעון. החלק הרביעי מתאר את ניסיונם של איימי ודן לקחת את הטבעת שגרייס הורישה לאיימי, תוך כדי בריחה מקספר ויומימנג, וספר שרודף אחרי הטבעת.
עלילה > גדעון קהיל, 1507

החלק הראשון מתאר את הסיפור של גדעון קהיל ודמיאן וספר, ואת יצירת השיקוי המחזק שמורכב מ-39 המרכיבים. הסיפור מתרחש ב-1507, כאשר המוות השחור היה נפוץ, ויותר משליש מאוכלוסיית אירופה נפגעה. קהיל מאשר לווספר להתחמק מהמחלה על ידי בריחה לאי, אדמת אבותיו של קהיל. הדבר מתברר כבעייתי, כי וספר מעוניין בשיקוי של קהיל, שנועד לטפל במחלה. וספר, לעומת קהיל המדען, מעוניין בו על מנת להגדיל את כוחו. קהיל נותן לכל אחד מילידיו רבע מהשיקוי, ואומר להם לעזוב את האי. במהלך הלילה, לפני שהם מספיקים לעזוב, וספר מגיע בחיפוש אחר השיקוי, אך קהיל יוצר פיצוץ במעבדתו שלו. הבית עולה באש, אך ארבעת ילדיו של גדעון, לוקאס, ג'יין, תומאס ואקטרינה, וכן אשתו, אוליביה, בורחים כולם. הילדים מתחילים במהירות להאשים אלה את אלה בשריפה, ומתפרקים לשתי קבוצות - לוקאס, הבכור, וג'יין, הצעירה, מול תומאס ואקטרינה. הארבעה משאירים את אוליביה לבדה, והיא נודרת לאחד מחדש את המשפחה עם עזרתה של בתה שעוד לא נולדה, מדליין.
עלילה > מדליין קהיל, 1526

מדליין קהיל בורחת מביתה לאחר שהווספרים מגיעים והורגים את אמה. היא מוצאת את לוקאס, שנעשה אציל אמיד, והופכת להיות אומנת של בנו, אך כאשר הוא מתחיל לחקור (שכן הוא מצא את הטבעת של מדליין, שהשתייכה לגדעון, אביהם) היא חושפת את היותה אחותו. לוקאס מסרב להאמין לה, שכן הוא שמע טענות דומות קודם לכן, והוא מאמין שהיא משתפת פעולה עם וספר, ומצווה לערוף את ראשה. מדליין בורחת, ומתכננת למצוא את הטבעת (מודעת לעברה האפל והעקוב מדם), בורח מהבית אחרי ערבית מגיעים להרוג את אמא שלה. לוקאס מוצא את וספר, שמחזיק כרגע בטבעת, ותוקף אותו, במטרה לנקום את מות אביו. הוא נכשל, וכלל הנראה נהרג. בנו מוצא פתק בקרבת מקום: "היזהרו מהמדריגלים", אזהרה שהדהדה לאורך כל הסדרה.
עלילה > גרייס קהיל, 1942

גרייס, בת שלוש-עשרה שגרה במונקו עם אחותה הבכורה ביאטריס, עסוקה בגידול אחיה הקטן פיסקה, בהיעלמותו של אביה ג'יימס ובמות אמה אדית, מקבלת הודעת מורס שמיועדת ככל הנראה לאביה וקוראת לה להגיע לקזבלנקה, כדי למצוא את הגנרל ג'ורג' ס' פטון, המנהיג של "מבצע לפיד", כדי למצוא את טבעתו של גדעון ב"עין השור". מניחה שפטון הוא קהיל, גרייס בורחת מביתה כדי להעביר את ההודעה במקום אביה. היא פוגשת בטייס בשם דרגו, וטסה במטוס שלו, "אולגה", לקזבלנקה. כשהם מגיעים, דרגו נהרג, וחושף שהמטוס נקרא על שם בתו. גרייס מוצאת את פטון ומעבירה את המסר, אבל נעשית שאפתנית ומחפשת את הטבעת בעצמה. היא מוצאת את המיקום, אך נראה שהטבעת אינה. פטון מגלה שגם הוא מצא את המקום כשהוא ריק, אך גרייס מזהה בליטה בכיסו. מבינה שפטון הוא למעשה וספר, היא גונבת ממנו את הטבעת וחוזרת למשפחתה במונקו.
עלילה > איימי ודן קהיל, ההווה

החיים הנורמליים שלהם מקבלים תפנית דרמטית כאשר דודם פיסקה מגלה לאיימי ולדן שהטבעת של גרייס מוחבאת בשווייץ. מודעים לכך שהווספרים רודפים אחריהם, הם מוצאים הודעה ששולחת אותם לבקתה באלפים. הם מוצאים את הטבעת, ומותקפים בידי מרגלים וספרים, ובורחים באמצעות חבר של פיסקה, ארסמוס, מדריגל עמית. הם חוזרים לבוסטון, מודעים לכך שעליהם להתכונן אם הם מעוניינים להביס את האיום החדש. הסדרה הבאה, שלמעשה נפתחת בחלק זה, מתארת את מאבקם של איימי ודן למצוא את הווספרים ולנצח אותם, שכן - כפי שיתברר מיד בתחילת הספר הבא, מזימת המדוזה, הווספרים חטפו בני דודים רבים של איימי ודן, והם מוכנים לפגוע בבני הערובה כדי להשיג דבר גדול שהם מחפשים.
הגשם של סבא אהרן

|  מידע כללי |
| --- | --- |
 מאת:  מאיר שלו
 איורים:  יוסי אבולעפיה
 שפת המקור:  עברית 
 סוגה:  ספרות ילדים 
 הוצאה
 הוצאה:  עם עובד
 תאריך הוצאה:  2007
 
הגשם של סבא אהרון הוא ספר ילדים שנכתב על ידי מאיר שלו ואויר על ידי יוסי אבולעפיה, יצא לאור בהוצאת "עם עובד" בשנת תשס"ז.
תקציר העלילה

בכפר קטן, בעמק גדול, גרו שלושה איכרים סבא אהרן, סבא נחום וסבא יצחק. הם היו חברים טובים, ושנה אחת, שבה לא היו עננים ולא ירד גשם, החליט סבא אהרן לצאת למסע ברגל אל המערה המרוחקת, שבה, לטענתו גרים העננים, הוא הסביר שצריך ללכת אל ההר, לעלות אל המערה ולבדוק מה קרה לעננים. חבריו של סבא אהרון לא האמינו לסיפורו על מערות ועננים, ולמרות זאת יצאו יחד איתו למסע. אחרי שפתרו את תעלומת העננים הוביל סבא אהרן מסע ניצחון, שבסופו חזרה השלווה לכפר והתחיל לרדת גשם.